CELEX: C2005/182/56
Language: sl
Date: 2005-07-23 00:00:00
Title: Zadeva C-219/05: Tožba Komisije Evropskih skupnosti proti Kraljevini Španiji, vložena dne 18. maja 2005

23.7.2005   
            
            
               SL
            
            
               Uradni list Evropske unije
            
            
               C 182/32
            
         Tožba Komisije Evropskih skupnosti proti Kraljevini Španiji, vložena dne 18. maja 2005
   (Zadeva C-219/05)
   (2005/C 182/56)
   Jezik postopka: španščina
   Komisija Evropskih skupnosti, ki jo zastopajo D. Recchia, zastopnik, J. Rivas-Andrés in J. Gutiérrez Gisbert, abogados, z naslovom za vročanje v Luxembourgu je dne 18. maja 2005 na Sodišče Evropskih skupnosti vložila tožbo proti Kraljevini Španiji.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Kraljevina Španija s tem, da odpadnih komunalnih voda iz Suece, njene okolice in določenih občin La Ribeire (Valencija) pred izpustom v območje, ki je bilo razglašeno za občutljivo, ni podvrgla primernemu postopku čiščenja, ni izpolnila obveznosti iz členov 3, 4 in 5(2) Direktive Sveta 91/271/EGS (1) z dne 21. maja 1991 o čiščenju komunalne odpadne vode.
            
         
               2.
            
            
               Kraljevini Španiji naloži plačilo stroškov.
            
         Tožbeni razlogi in bistvene trditve
   
               —
            
            
               Kršitev obveznosti, ki jih ima Kraljevina Španija na podlagi člena 3 zgoraj navedene direktive: v skladu s tem členom države članice za komunalne odpadne vode, ki se odvajajo v sprejemne vode, ki štejejo med „občutljiva območja“, zagotovijo kanalizacijske sisteme najkasneje do 31. decembra 1998 za aglomeracije s populacijskim ekvivalentom večjim od 10 000. Tako aglomeracija Sueca kot tudi večina aglomeracij regije La Ribeira v provinci Velencija ima več prebivalcev kot znaša populacijski ekvivalent 10.000 in odvajajo svoje vode na območje, ki je bilo razglašeno za „občutljivo“. Pri tem pa za vse odpadne vode teh aglomeracij še ni bil zagotovljen noben kanalizacijski sistem.
            
         
               —
            
            
               Kršitev obveznosti, ki jih ima Kraljevina Španija na podlagi členov 4 in 5 zgoraj navedene direktive: ta dva člena državam članicam nalagata obveznost da komunalne odpadne vode vseh aglomeracij z več kot 10.000 prebivalci, ki se odvajajo na odčutljiva območja, najkasneje do 31. decembra 1998 podvržejo strožjemu postopku čiščenja, kot je sekundarno čiščenje. Vendar pa vse odpadne vode Suece pred izpustom v morje ali občutljiva območja niso premdet strožjega postopka čiščenja kot je sekundarno čiščenje. Večina odpadnih voda aglomeracij regije La Ribeira ravno tako ni podvržena primernemu postopku čiščenja pred odvajanjem na to isto občutljivo območje. Obalne aglomeracije Suece (El Perelló, Les Pameres, Mareny de Barraquetes, Playa del Rey in Boga de Mar), v katerih poleti prebiva 37.000 do 51.000 oseb, svoje odpadne vode pred njihovim odvajanjem na to isto občutljivo območje podvržejo zgolj sekundarnemu čiščenju.
            
         
      (1)  UL L 135, 30.5.1991, str. 40.